বাংলাদেশ হ্যান্ডবল ফেডারেশন
বাংলাদেশ হ্যান্ডবল ফেডারেশন হল বাংলাদেশে হ্যান্ডবল ও বীচ হ্যান্ডবল ক্রীড়ার পরিচালনা পর্ষদ। এটি ১৯৮৩ সালে গঠিত হয়। ফেডারেশনটি আন্তর্জাতিক হ্যান্ডবল ফেডারেশন এবং এশিয়ান হ্যান্ডবল ফেডারেশনের সদস্য। এছাড়াও এটি দক্ষিণ হ্যান্ডবল ফেডারেশন ও বাংলাদেশ অলিম্পিক অ্যাসোসিয়েশনের অধিভুক্ত সংগঠন। এর সদর দপ্তর ঢাকায় অবস্থিত। এর বর্তমান সভাপতি ও সাধারণ সম্পাদক হলেন নুরুল ফজল বুলবুল ও আসাদুজ্জামান কোহিনুর।